**Állami támogatással valósult meg a kazáncsere a Lustige Zwerge Óvodában**

A Német Nemzetiségi Önkormányzat fenntartásában álló Lustige Zwerge Német Nemzetiségi Óvoda kazánja tönkre ment az idei év során. Megnehezítette az Intézményben folyó munkát, amikor nem volt melegvíz, vagy amikor éppen a fűtés sem működött. Támogatási lehetőségen kellett gondolkodnunk, mert a beruházás nagyobb összeget igényelt. A régi kazánt 2010. óta többször kellett felújítani, a karbantartás során megállapították, hogy az idei felújítás már nem gazdaságos. Az olasz kazán alkatrészgyártását is megszűntette a gyártó.

A Német Nemzetiségi Önkormányzat Solymár 2,7 M Ft vissza nem térítendő támogatást nyert, 2021. szeptemberében. A pályázat azonosítószáma NEMZ-N-21-0223. A Nemzetiségi célú támogatások jogcímcsoport terhére, az államháztartásról szóló 2011. évi CXCV. törvényben az államháztartásról szóló törvény végrehajtásáról szóló 368/2011. (xII.31.) Korm. rendeletben meghatározottak szerint.

A pályázat realizálódott, 2021. október 18-án. Nagyon jó érzés, hogy ilyen nagyfokú támogatást kaptunk, és élhettünk a pályázati lehetőséggel.

Drevenáné Schokátz Ágnes

óvodavezető

